Okresná prokuratúra Námestovo 
Hviezdoslavovo námestie 213, 029 01 Námestovo 	

Sp. zn. : Pv 85/13/5507	Námestovo, 22.5.2013
EEČ : 2-41-77-2013

U Z N E S E N I E

Trestná vec:	obvinená XXXXX  
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Námestovo
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 615,00 € 
b.	Peňažná suma určená na všeobecne prospešné účely: 60,00 € 
c.	Konkrétny adresát peňažnej sumy určenej na všeobecne prospešné účely: XXXXX 
d.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Tvrdosín pod spisovou značkou ORP-76/TV-DK-2013.
že dňa 17. 01. 2013 v čase o 06.01 hod. v XXXXX na parkovisku pred bytovým domom XXXXX kľúčom poškriabala prednú kapotu, pravé predné svetlo a pravý predný blatník na zaparkovanom osobnom motorovom vozidle zn. XXXXX, striebornej farby, XXXXX čím poškodenému XXXXX spôsobila škodu vo výške 584,- Eur, 

Odôvodnenie: 
Poverený príslušník Obvodného oddelenia PZ XXXXX pod č. ORP-76/TV-DK-2013 vykonával skrátené vyšetrovanie v trestnej veci obv. XXXXX,  pre prečin poškodzovania cudzej veci podľa § 245 odsek 1 Trestného zákona, ktorého sa mala dopustiť na tom skutkovom základe, ako je to popísané vo výrokovej časti citovaného uznesenia povereného príslušníka PZ. 

Po skončení skráteného vyšetrovania poverený príslušník PZ predložil spisový materiál na tunajšiu prokuratúru spolu s návrhom na konečné rozhodnutie. 

Podľa § 220 ods. 1 Trestného poriadku, v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

Za prečin poškodzovania cudzej veci podľa § 245 odsek 1 Trestného zákona možno uložiť trest odňatia slobody až na jeden rok. 

Dňa 06. 05. 2013 obvinená XXXXX a poškodený XXXXX, v rámci konania sp. zn. 1M 17/2013 pred  probačným a mediačným úradníkom Okresného súdu v Námestove uzavreli dohodu o zmieri, v rámci ktorej obvinená vyhlásila, že spáchala skutok, ktorý sa jej kladie za vinu, svoje konanie oľutovala a osobne sa ospravedlnila poškodenému. 

Obvinená a poškodený so zmierom výslovne súhlasili a zhodne prehlásili, že zmier uzavreli slobodne, vážne, zrozumiteľne a určito, na znak čoho uzavreli dohodu o zmieri, ktorú vlastnoručne podpísali. Z vyhlásenia poškodeného je zrejmé, že od obvinenej už nepožaduje žiadnu náhradu škody v predmetnej veci, nakoľko mu bola uhradená v plnej výške, ako to požadoval a to pred probačným a mediačným úradníkom Okresného súdu Námestovo dňa 06. 05. 2013 v hotovosti do jeho rúk. 

Dňa 21. 05. 2013 zložila obvinená XXXXX na účet Okresnej prokuratúry v Námestove peňažnú sumu vo výške 120,-Eur, z ktorej 60,-Eur je určených na všeobecne prospešné účely pre XXXXX a 60,-Eur je určených na peňažnú pomoc obetiam trestnej činnosti.

Obvinená a poškodený s týmto spôsobom vybavenia veci vyslovili súhlas.

Pri hodnotení osoby obvinenej, bolo zistené, že táto nebola doposiaľ súdom trestaná a ani priestupkovo riešená. Z vyžiadaných správ nevyplývajú na obvinenú  žiadne negatívne skutočnosti. 

Vyhodnotením všetkých vykonaných dôkazov a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvinenej a na jej osobné a majetkové pomery som dospel k záveru, že takýto spôsob rozhodnutia je dostačujúci.

	Vzhľadom k vyššie uvedeným skutočnostiam rozhodol som tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Michalík
prokurátor